**ΔΙΑΓΩΝΙΣΜΑ Α΄ ΤΕΤΡΑΜΗΝΟΥ ΣΤΗ ΛΟΓΟΤΕΧΝΙΑ (ΘΕΩΡΗΤΙΚΗΣ ΚΑΤΕΥΘΥΝΣΗΣ)**

**ΟΝΟΜΑΤΕΠΩΝΥΜΟ:**

**ΤΜΗΜΑ: ΓΘ 3**

**ΗΜΕΡΟΜΗΝΙΑ:**

**ΒΑΘΜΟΛΟΓΙΑ:**

Α΄. ΚΕΙΜΕΝΟ: Διονύσιος Σολωμός, Ο ΚΡΗΤΙΚΟΣ(5 [22.])

5 [22.]

Εχαμογέλασε γλυκά στόν πόνο τής ψυχής μου,

Κι εδάκρυσαν τά μάτια της, κι εμοιάζαν της καλης μου.

Εχάθη, αλιά μου! άλλ' άκουσα του δάκρυου της ραντίδα

Στό χέρι, πού `χα σηκωτό μόλις εγώ την ειδα.-

5 Εγώ από κείνη τή στιγμή δέν έχω πλιά τό χέρι,

Π’ αγνάντευεν Αγαρηνό κι εγύρευε μαχαίρι`

Χαρά δέν του `ναι ο πόλεμος τ’ απλώνω του διαβάτη

Ψωμοζητώντας, κι έρχεται μέ δακρυσμένο μάτι`

Κι όταν χορτάτα δυστυχιά τα μάτια μου ζαλεύουν,

10 Αργά, κι ονείρατα σκληρά την ξαναζωντανεύουν,

Καί μέσα στ’ άγριο πέλαγο τ’ αστροπελέκι σκάει,

Κι η θάλασσα νά καταπιεί τήν κόρη αναζητάει,

Ξυπνώ φρενίτης, κάθομαι, κι ο νούς μου κινδυνεύει.

Καί βάνω τήν παλάμη μου, κι αμέσως γαληνεύει.-

15 Τά κύματα έσχιζα μ’ αυτό, τ’ άγρια καί μυρωδάτα,

Μέ δύναμη πού δέν είχα μήτε στά πρώτα νιάτα,

Μήτε όταν εκροτούσαμε, πετώντας τά θηκάρια,

Μάχη στενή μέ τούς πολλούς ολίγα παλληκάρια,

Μήτε όταν τόν μπομπο-Ισούφ καί τς άλλούς δύο βαρούσα

20 Σύρριζα στή Λαβύρινθο π’ αλαίμαργα πατούσα.

Στο πλέξιμο το δυνατό ο χτύπος της καρδιας μου

(Κι αυτο μού τα’ αύξαιν’) έκρουζε στην πλευρα της κυρας μου.

…………………………………………………………

…………………………………………………………

Αλλά το πλέξιμ’ άργουνε καί μου τα’ αποκοιμουσε

Ηχός, γλυκύτατος ηχός, οπού μέ προβοδούσε.

25 Δέν ειναι κορασιάς φωνή στά δάση πού φουντώνουν,

Καί βγαίνει τα’ άστρο του βραδιου καί τά νερά θολώνούν,

Καί τόν κρυφό της έρωτα της βρύσης τραγουδάει,

Του δέντρου καί του λουλουδιού πού ανοίγει καί λυγάει`

Δέν ειν’ αηδόνι κρητικό, πού σέρνει τή λαλιά του

30 Σέ ψηλούς βράχους κι άγριους όπ’ έχει τή φωλιά του,

Κι αντιβουίζει ολονυχτίς από πολλή γλυκάδα

Η θάλασσα πολύ μακριά, πολύ μακριά η πεδιάδα,

΄Ωστε πού πρόβαλε η αυγή καί έλιωσαν τ’ αστέρια,  
Κι ακούει κι αυτή και πέφτουν της τά ρόδα από τα χέρια`

35 Δέν είν’ φιαμπόλι τό γλυκό, όπου τ’ αγρίκαα μόνος

Στόν Ψηλορείτη όπου συχνά μ’ ετράβουνεν ο πόνος

Κι έβλεπα τ’ άστρο τ’ ουρανού μεσουρανίς νά λάμπει

Καί του γελούσαν τά βουνά, τά πέλαγα κι οι κάμποι`

Κι ετάραζε τά σπλάχνα μου ελευθεριας έλπίδα

40 Κι εφώναζα: «ω θεϊκιά κι όλη αίματα Πατρίδα!»

Κι άπλωνα κλαίοντας κατ’ αυτή τά χέρια μέ καμάρι`

Καλή `ν’ η μαύρη πέτρα της και το ξερό χορτάρι.

Λαλούμενο, πουλί, φωνή, δεν είναι να ταιριάζει,

Ίσως δε σώζεται στη γη ηχος που να του μοιάζει`

45 Δέν ειναι λόγια` ηχος λεπτός …………………..

Δέν ήθελε τον ξαναπεί ο αντίλαλος κοντά του.

Άν ειν’ δεν ήξερα κοντά, αν έρχονται από πέρα`

Σάν του Μαϊου τές ευωδιές γιομίζαν τον αέρα,

Γλυκύτατοι, ανεκδιήγητοι …………………….

50 Μόλις ειν’ έτσι δυνατός ο ΄Ερωτας καί ο Χάρος.

M’ άδραχνεν όλη τήν ψυχή, και νά `μπει δεν ημπόρει

Ο ουρανός, κι η θάλασσα, κι η άκρογιαλιά, κι ή κόρη`

Μέ άδραχνε, καί μ’ έκανε συχνά ν’ αναζητήσω

Τή σάρκα μου νά χωριστω γιά νά τόν ακλουθήσω.

55 ΄Επαψε τέλος κι άδειασεν η φύσις κι η ψυχή μου,

Που εστέναξε κι εγιόμισεν ευθυς οχ την καλή μου`

Καί τέλος φθάνω στό γιαλό τήν αρραβωνιασμένη,

Τήν απιθώνω μέ χαρά, κι ήτανε πεθαμένη.

[Δίδεται η σημασία των παρακάτω λέξεων]:  
1. αλιά = αλοίμονο   
2. ραντίδα = σταγόνα   
3. ζαλεύουν = βαραίνουν από κούραση   
4. φρενίτης = έξω φρενών, ταραγμένος   
5. εκροτούσαμε = συγκροτούσαμε, συνάπταμε  
   
Β΄. ΕΡΩΤΗΣΕΙΣ

Α1. Να αναφέρετε ονομαστικά τρία από τα κύρια θέματα της Επτανησιακής Σχολής και για το καθένα να γράψετε ένα παράδειγμα από το ποιητικό κείμενο του Διονυσίου Σολωμού που σας δόθηκε.

Μονάδες 15

Β1.

Α) Να εντοπίσετε και να σχολιάσετε τρία σχήματα λόγου (από διαφορετικά είδη) που υπάρχουν στο απόσπασμα μας.

Μονάδες 6

Β) Να σχολιάσετε τη στιχουργική του ποιήματος (μέτρο [μονάδες 4], ομοιοκαταληξία [μονάδες 4], και επιδράσεις που έχει δεχθεί ο Δ. Σολωμός σε σχέση με τη στιχουργική [μονάδες 6]).   Μονάδες 14

Β2.Να εντοπίσετε το θέμα του Αδάμ μέσα στο απόσπασμα που σας δίνεται. Ποιος είναι ο ρόλος του μέσα στο ποίημα;

Μονάδες 20

Γ1. Να σχολιάσετε τους παρακάτω στίχους:

*«Κι άπλωνα κλαίοντας κατ’ αυτή τά χέρια μέ καμάρι`*

*Καλή `ν’ η μαύρη πέτρα της και το ξερό χορτάρι.»* (στίχοι 41-42)

*«Μόλις ειν’ έτσι δυνατός ο ΄Ερωτας καί ο Χάρος»* (στίχος 50)

Μονάδες 25

Δ. Να συγκρίνετε το απόσπασμα 5 [22.] από τον *ΚΡΗΤΙΚΟ* του Δ. Σολωμού με το παρακάτω ποίημα (Πόρφυρας, Δ. Σολωμού) ως προς τη μορφή και ως προς το περιεχόμενο.

*Η σύνθεση του Πόρφυρα συνδέεται, όπως άλλωστε τα περισσότερα ποιήματα του Σολωμού, με ένα πραγματικό γεγονός, τη θανατηφόρα επίθεση από καρχαρία (πόρφυρα, στο κερκυραϊκό γλωσσικό ιδίωμα) που δέχθηκε ένας άγγλος στρατιώτης, ο δεκαεννιάχρονος Ουίλιαμ Μιλς (William Mills), 19 Ιουλίου του 1847, στην Κέρκυρα.*

«Kοντά ‘ναι το χρυσόφτερο και κατά δω γυρμένο,  
π’ άφησε ξάφνου το κλαδί για του γιαλού την πέτρα  
κι εκεί γρικά της θάλασσας και τ’ ουρανού τα κάλλη  
κι εκεί τραβά τον ήχο του μ’ όλα τα μάγια πόχει.  
Γλυκά ‘δεσε τη θάλασσα και την ερμιά του βράχου  
κι α δεν είν’ ώρα για τ’ αστρί θε να συρθεί και νά ‘βγει.  
(Xιλιάδες άστρα στο λουτρό μ’ εμέ να στείλ’ η νύχτα!).  
Πουλί πουλάκι που λαλείς μ’ όλα τα μάγια πόχεις,  
ευτυχισμός α δέν ειναι το θαύμα της φωνής σου,  
καλό δεν άνθισε στη γη, στον ουρανό, κανένα.  
Δεν το ‘λπιζα να ‘ν’ η ζωή μέγα καλό και πρώτο!  
Aλλ’ αχ, αλλ’ αχ, να μπόρουνα σαν αστραπή να τρέξω,  
ακόμ’, αφρέ μου, να βαστάς και να ‘μαι γυρισμένος  
με δυο φιλιά της μάνας μου, με φούχτα γη της γης μου!».  
Kι η φύσις όλη τού γελά και γένεται δική του.  
Eλπίδα, τον αγκάλιασες και του κρυφομιλούσες  
και του σφιχτόδεσες το νου μ’ όλα τα μάγια πόχεις.  
Nιος κόσμος όμορφος παντού χαράς και καλοσύνης.

Aλλ’ απαντούν τα μάτια του τρανό θεριό πελάγου  
κι αλιά, μακριά ‘ναι το σπαθί, μακριά ‘ναι το τουφέκι!  
Kοντά ‘ν’ εκεί στο νιον ομπρός ο τίγρης του πελάγου•  
αλλ’ όπως έσκισ’ εύκολα βαθιά νερά κι εβγήκε  
κατά τον κάτασπρο λαιμό που λάμπει ωσάν τον κύκνο,  
κατά το στήθος το πλατύ και το ξανθό κεφάλι,  
έτσι κι ο νιος ελεύτερος, μ’ όλες τες δύναμές του,  
της φύσης από τσ’ όμορφες και δυνατές αγκάλες,  
οπού τον εγλυκόσφιγγε και του γλυκομιλούσε,  
ευτύς ενώνει στο λευκό γυμνό κορμί π’ αστράφτει,  
την τέχνη του κολυμπιστή και την ορμή της μάχης.  
Πριν πάψ’ η μεγαλόψυχη πνοή χαρά γεμίζει:  
Άστραψε φως κι εγνώρισεν ο νιος τον εαυτό του.

Aπομεινάρι θαυμαστό ερμιάς και μεγαλείου,  
όμορφε ξένε και καλέ και στον ανθό της νιότης,  
άμε και δέξου στο γιαλό του δυνατού την κλάψα.

Μονάδες 20

ΚΑΛΗ ΕΠΙΤΥΧΙΑ !!!